CELEX: 62017TN0726
Language: da
Date: 2017-10-24 00:00:00
Title: Sag T-726/17: Sag anlagt den 24. oktober 2017 — Commune de Fessenheim m.fl. mod Kommissionen

15.1.2018   
            
            
               DA
            
            
               Den Europæiske Unions Tidende
            
            
               C 13/23
            
         Sag anlagt den 24. oktober 2017 — Commune de Fessenheim m.fl. mod Kommissionen
   (Sag T-726/17)
   (2018/C 013/37)
   Processprog: fransk
   
      Parter
   
   
      Sagsøgere: Commune de Fessenheim (Fessenheim, Frankrig), Communauté de communes Pays Rhin-Brisach (Volgelsheim, Frankrig), Conseil départemental du Haut-Rhin (Colmar, Frankrig) og Conseil régional Grand Est Alsace Champagne-Ardenne Lorraine (Strasbourg, Frankrig) (ved advokat G. de Rubercy)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Afgørelse af 10. august 2017 (GESTDEM 2017/2593), hvormed udleveringen af Europa-Kommissionens skrivelse af 22. marts 2017 til de franske myndigheder om protokollen vedrørende erstatning til EDF-koncernen for så vidt angår ophævelsen af tilladelsen til at drive atomkraftværket Fessenheim blev afslået, annulleres.
            
         
               —
            
            
               Kommissionen tilpligtes at udlevere den nævnte skrivelse af 22. marts 2017 til sagsøgerne.
            
         
               —
            
            
               Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende om tilsidesættelse af artikel 4, stk. 2, sidste afsnit, i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).
            
         
               2.
            
            
               Andet anbringende om tilsidesættelse af artikel 42 i Den Europæiske Unions charter om grundlæggende rettigheder vedrørende retten til aktindsigt.
            
         
               3.
            
            
               Tredje anbringende om tilsidesættelse af artikel 47 i Den Europæiske Unions charter om grundlæggende rettigheder vedrørende adgang til effektive retsmidler.